《饮酒》
明代·宋登春

城上秋风动薜萝，十年江客意如何。
酒肠方大黄金尽，世事才知白发多。
月冷却怜孤鹤怨，天寒谁听饭牛歌。
平生还爱於陵子，用拙为园老一蓑。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。